വാര്ഡിലെ മുഴുവന് വീടുകളിലും പച്ചക്കറി കിറ്റ് സമ്മാനം എലിക്കുളം: കോവിഡ് കാലമായതിനാല് ഗൃഹപ്രവേശം ചടങ്ങ് മാത്രമായി നടത്തിയ പഞ്ചായത്തംഗം തന്റെ വാര്ഡിലെ മുഴുവന് വീടുകളിലേക്കും പച്ചക്കറികിറ്റ് സമ്മാനിച്ചു. എലിക്കുളം പഞ്ചായത്തിലെ അഞ്ചാംവാര്ഡംഗം മുണ്ടയ്ക്കല് ദീപ ശ്രീജേഷാണ് ഓരോ കുടുംബത്തിനും ഓണത്തിന് ആവശ്യമായ പച്ചക്കറി നല്കിയത്. ഭര്ത്താവ് ശ്രീജേഷ്, മക്കള് അതുല്യ എസ്. കൃഷ്ണ, ആവണി എസ്. കൃഷ്ണ എന്നിവരും അയല്വാസികളും പൊതുപ്രവര്ത്തകരുമായ എലിക്കുളം ലൈബ്രറി സെക്രട്ടറി സി. മനോജ്, ജോബി പുളിയങ്കല്, ചന്ദ്ര മോഹനന് നായര് വളവനാനിക്കല്, ഷാജി വയലില്, രവീന്ദ്രന് നായര് വെള്ളാനിക്കുന്നേല്, ടി.എസ്. രഘു, അച്യുതന് കാവുങ്കല്, ജിബിന് തോമസ് എന്നിവരും ചേര്ന്നാണ് കിറ്റുകള് തയാറാക്കിയത്.